MOJ VOLJENI DEMON
DEMON
RIJEČ KOJA DOLAZI OD STAROGRČKOG „DAIMAI”,
ŠTO ZNAČI „DIJELITI ISTU SUDBINU”.
DEMONI SU U POČETKU ŽIVJELI MEĐU LJUDIMA
I BILI NJIHOVI ZAŠTITNICI.
Moj život čini se obavijen maglom.
Tko mi je prijatelj, a tko neprijatelj?
Ili su svi oko mene neprijatelji?
Ne mogu odrediti.
Je li onaj koji mi prilazi kroz maglu
vrag ili anđeo?
Je li me došao spasiti
ili uništiti?
Istina je tako krhka
da je i najslabija izmaglica može sakriti.
EPIZODA 1 ŽIVOT U MAGLI
Pomolimo se.
JOSEON PRIJE 200 GODINA
Svemogući Bože,
molim Te vodi nas
da se uvijek spomenemo volje tvoje
i daj nam snage da je živimo
kroz svoje riječi i djela.
Govori se
da zlodusi žele zavesti tvoje sljedbenike
navodeći Bibliju, tvoju Svetu riječ.
NEKA ME SVETA VODA RAZRIJEŠI GRIJEHA I OBRANI OD ZLODUHA.
Zli nas duhovi žele odvojiti od Boga
i preoteti njegovu moć i slavu.
Da bismo se oduprli kušnjama,
moramo…
Što je to?
To je krv!
Vrag!
SVE MOGU U ONOME KOJI ME JAČA POSLANICA FILIPLJANIMA 4:13
Milo moje.
Ne prilazi.
Nevjerojatan sam kao i inače.
Katolici vjeruju
da ljudi imaju tri vrste neprijatelja.
Prvi je njihovo tijelo,
koje ih iznutra podriva, primjerice lijenošću.
Drugi je njihov svjetovni život,
koji ih nagriza izvana.
Treći i posljednji neprijatelj
jesu zli duhovi.
Izgledaš kao da danima gladuješ.
Tko ovih dana ne gladuje?
Je li tvoja želja biti slobodan od gladi?
Ne znam tko si ti,
ali ni Njegovo Veličanstvo ne može…
More je puno riba.
Pogledaj kako se ljeskaju u vodi.
Koji…
Znam. Ti si sigurno kakav goblin.
Kako me možeš uspoređivati s gadnim duhom?
Onda si Kralj Zmaj?
Nisam star kao što je on.
-Lisica s devet repova? -Linjaju se
i vonjaju kao psi.
Što si onda?
Ja sam demon iz podzemlja.
Molim?
Vi ljudi nazivate me
zloduhom.
Zar mi se od silne gladi pričinja?
Bože, sigurno ću ubrzo umrijeti!
Što je to?
Nisi se šalio?
Nebesa!
Ali to nije besplatno.
Moramo sklopiti ugovor.
Ugovor?
Trajat će deset godina.
U tom razdoblju nećeš biti gladan
jer ti je to želja.
A potom?
Tvoje tijelo će umrijeti,
a tvoja duša završiti ondje odakle dolazim.
Kakvo je to mjesto?
Vi ljudi ga nazivate
paklom.
Pakao?
Sline mi cure pri pogledu na vlastito tijelo.
Pakao ne može biti gori.
-Daj to ovamo. -Hrabriji si negoli izgledaš.
Što? Kako izgledam?
Hoćemo li ga potpisati?
Ovo izgleda zanimljivo.
Što radiš? To boli!
„…mora potpisati krvlju.”
To je pravilo.
Kako se zoveš?
Park Bok-gyu.
Park Bok… Što?
-Bok-gyu. -„Bok-gyu.”
Bok-gyu.
Kakvo čudnovato ime.
Vidi ovo!
Zlodusi obmanjuju i zbunjuju ljude na svoj drzak ali šarmantan način,
podrivajući ih izvana i iznutra.
Međutim, tko je ikada vidio zloduha?
Čak i da postoje,
samo su vanjske sile.
Za deset godina.
Ne mogu vjerovati.
Hvaljen bio Buddha!
Zahvaljuješ pogrešnom tipu.
Premda vanjske sile mogu ljude odvesti na pogrešan put,
sve zlo potječe od njihovih želja.
Stoga krivnja nije samo na zlodusima.
NAGRADE ZA NAJBOLJE DIREKTORE U KOREJI 2023.
Bilo što bez kofeina, molim.
Radiš honorarno?
Znala sam da će bezalkoholni mojito biti hit.
Trguješ dionicama?
Kao i svi drugi, zar ne?
Onda si sigurno čula za Investicije i vrijednosnice Hanmyeong.
Uzmi.
Stotine ljudi čeka u redu na moje savjete,
ali tebe ću rado pustiti preko reda.
-A zašto? -Vjerojatno zarađuješ kikiriki.
Borba sa stanarinom i računima
postarat će to lijepo lice.
Boli me srce zbog toga.
Mogu te odvesti na piće poslije? Daj mi broj.
Sada ćemo proglasiti Direktora godine
u prehrambenoj industriji.
Molim dođite na pozornicu.
Možete nazvati moju tajnicu za savjete oko ulaganja.
Borba s plaćanjem pića i računa vašom mizernom plaćom
lišit će vas i to malo kose.
Boli me srce zbog toga.
Hej, pucaš visoko.
Uletio si princezi iz Mirae grupe?
-Princezi? -Hit je na Instagramu.
Pop zvijezda svijeta slastica
i olimpijka prehrambene industrije.
Mirae F&B na najvišem je mjestu
dvije godine uzastopce.
„Vrag nosi Hermès”?
Čestitke, gđice Do Do-hee!
Dobra večer, ja sam Do Do-hee.
EKSKLUZIVNO SOKOVI BRENDA MIRAE F&B KRCATI ŠEĆEROM
Namjerno zamagljuju razliku između fruktoze i šećera.
Netko nas lukavo blati.
Tko je to učinio?
Istražujem.
Tko bi nam najviše zavidio na produktivnosti?
Naša konkurencija ili partneri.
Kladim se na igre moći unutar grupe.
Prioritet ću dati toj mogućnosti.
Vratimo se ravno u ured.
Ne možemo.
Nije trenutak za spoj na slijepo.
SVEVIŠNJA JU
Ne možete je zauvijek izbjegavati.
-Znate da je predsjednica… -Dobro to znam.
Bok, gospođo Ju.
Jesi li na putu?
Da, upravo sam stigla. Kako je na pregledu?
Uskoro će početi.
Moram nešto reći. Pojavio se problem na poslu, pa…
Pa želiš otkazati spoj?
Prvo ću riješiti posao i otkazati…
Otkažimo mi i pregled.
Dobro, u redu.
Otići ću na spoj.
Zaboravi.
Znam da mrziš spojeve na slijepo. U redu je.
I ja mrzim preglede.
Nisam to rekla.
Volim spojeve na slijepo.
Tko ne bi želio spoj uz elegantan objed?
Je li?
Ja ću uživati na spoju,
pa neka detaljno pregledaju…
Počnimo.
Koliko dugo trebam ostati da ne ispadnem nepristojna?
Rekla bih oko 30 minuta.
Dobro. Pojedite nešto, gđice Shin.
Ja idem sjediti 30 minuta poput lutke.
I Chuckyja iz filma Dječja igra može se nazvati lutkom.
-Vratio sam se, šefe. -Dobro.
Kim je predao sva prava na svoju tvrtku.
Ipak nije potpuni idiot.
Zna što je dobro za njega.
Koji…
Što je s ovim čudom? Zar se pokvario?
Tko je to?
Nisi valjda zaboravio.
Zar je već danas?
Kako si zaboravio tako važan dan?
Čini se da je samo meni bilo stalo.
ZLOČIN I KAZNA
Ne bi li bilo fantastično
dobiti neograničeno vrijeme jednim okretom ovog sata?
Čekaj.
Mora postojati drugi način.
Mogli bismo produžiti ugovor.
Ne, što kažeš da potpišemo novi ugovor?
Znaš da to ne ide.
Nema smisla opirati se. Hajde da se lijepo oprostimo.
Ne idem nikamo!
Neću! Gubi se!
Ne prilazi mi!
Ostani gdje jesi!
A opet, nijedan čovjek ne bi svojevoljno umro.
Drago mi je što napokon vidim tvoju ljudsku stranu.
Molim te za još jednu priliku.
Nemaš pojma kako sam dospio ovamo.
Znam. Zahvaljujući meni.
Budući da je tvoja želja bila doći do bogatstva i moći,
ispunio bih ti je što god da činiš.
Na tebi je bio odabir metode.
Dat ću ti bilo što.
Što misliš o deset… Ne, 100 drugih života namjesto moga.
To nije loša pogodba za tebe, zar ne?
Volim svoj posao.
Znaš li zašto?
Ugovor je pravedan prema svima.
Želim jedino
dušu potpisnika.
Ništa drugo.
Što je to bilo?
Šef je danas pun energije.
Riješio se velike glavobolje.
Sigurno je dobro raspoložen.
Ne mogu disati.
Umrijet ćeš od srčanog udara.
Kakav je pakao?
Je li loš kako se priča?
Lijenčine ondje dovijeka trče po žrvnju,
a pakleni oganj tako snažno gori da otapa meso i kosti.
Ali sve je to stvar prošlosti.
To je dječja igra
naspram mjesta kamo odlaziš.
Nikad mi to nisi objasnio.
Nikad nisi pitao.
Završio bi u paklu i bez našeg ugovora.
Nisi imao što izgubiti.
Rekao bih da si donio prilično pametnu odluku.
Nema nekog smisla,
ali tješi me kad to čujem.
IZVRŠNI DIREKTOR JEONG GU-WON
Žao mi je, ali puni smo.
Jedan je gost rezervirao cijeli restoran.
Nevjerojatno.
Rekla mu je da mi je rođendan?
Imate muškog gosta, zar ne?
Ja sam njegova gošća.
Odvest ću vas do stola.
Ondje je, gospođo.
Kakva je ovo strka?
Mogao bi biti srodna duša gđe Ju.
Zašto se sama ne uda za njega?
Nisam znala da ljudi još čitaju novine
izvan zrakoplova.
Ili ste pozer?
Morate znati
da sam ja odana svom poslu.
Muškarci me ne zanimaju…
ni najmanje.
Udaj se za posao ili svoj jastuk, boli me briga.
Zašto bi me zanimalo?
Kad već dijeliš osobne podatke,
bila bi mi draža lozinka računa.
Jesmo li možda zajedno išli u školu?
-Teško. -Jesmo li bili par?
Sjećala bi me se.
Niste mi kolega iz razreda, a ni moj bivši.
Gdje su vam maniri?
Sva ljudska bića
za mene su nevažna.
Što je ovom zgodnom luđaku?
Držim se svog dijela pogodbe.
Nadam se i ti.
Svevišnja.
Zašto moram trpjeti ove muke?
30 MINUTA
POČETAK
Rezervirao sam cijeli restoran da bih u miru objedovao.
Zvuči dobro.
Bit će lijepo i nelagodno.
Ako želiš jesti, ima mnogo drugih restorana.
Onda idite. Očito znate za mnoga mjesta.
Što je ovoj zagriženoj ludači?
Oprostite.
Molim dvije porcije ovoga.
I molim vas najjače vino koje imate.
Dolazi, gospodine.
Odrezak s češnjakom
„Do Do-hee.”
Prema tipu osobnosti je ISTJ.
Vjerojatno kao T nema empatije.
IZGUBILA RODITELJE S 11 GODINA POSVOJILA JE PREDSJEDNICA JU
Zašto se ponaša kao dijete?
Samo se divim vašem djetinjem duhu.
Izgledam mnogo mlađi nego što jesam.
Očigledno nisi htjela jesti, pa mi reci.
Zašto ustraješ na ostajanju?
Ostat ću 30 minuta kako bih bila pristojna.
Pristojna prema komu?
Tvoj je ostanak nepristojan.
Ja sam poput zrcala.
Zrcalim vaše nepristojno ponašanje.
Trebali bismo smisliti izlike zašto nije uspjelo.
Vi biste mogli reći…
da vas je zastrašila moja ljepota?
Zašto mi ovo radiš?
Nije da želim.
Slijedim naredbe više instance.
„Više instance”?
Ne bih se usudila usprotiviti svetim riječima svevišnjim.
Tko si dovraga…
Mislim, tko ste vi?
Umalo zaboravih.
Trebamo se propisno predstaviti.
DIREKTORICA DO DO-HEE
„Do Do-hee”?
Dajte mi svoju.
Za razliku od vas, ne želim dijeliti svoje podatke.
Shvaćam da ste ovdje pod prisilom, poput mene,
ali trebamo surađivati i prebroditi ovo.
„Jeong Gu-won.”
Kao „spasenje”? Uopće vam ne pristaje.
„Zaklada Sunwol”?
Zvuči mi poznato.
Moja zaklada podržava tradicionalne umjetnike, recimo plesače,
i producira tradicionalne izvedbe.
Ne znate tu renomiranu instituciju?
Ne želite produbiti opću kulturu?
Tradicija, tradicija…
To je sve što čujem.
Ja sam za tradiciju,
ali moj život više je nalik modernom ratovanju,
nego koncertu u paviljonu.
I kakav je sveti naum?
Nemojte mi reći
da su vas dovukli bez ikakvih detalja.
Bome pravi spoj na slijepo.
Spoj?
Sigurno ste dosta zahtjevni
kad su vas dovukli na prijevaru.
Što se ovdje zapravo događa?
Spoj na slijepo.
Žele nas spojiti.
Želite reći
da mi Bog namješta vas?
Bilo bi previše nazvati je Bogom,
premda ste srodna duša Svevišnje Ju.
„Svevišnja Ju”?
Na nju se odnosilo ono „svevišnje”?
Čini se da ste u šoku.
Zanimljivo.
Ni zbog koga još nisam osjetio ovakvu nervozu.
Drago mi je da je barem netko uživao.
Oprostite, sve je rezervirano.
Žao mi je što kvarim zabavu,
ali Pepeljuga mora ići. Zbogom.
Hladan, a srdačan.
Nevin, a seksi.
Cijelo njegovo biće zrači senzualnošću.
Ovo je bilo blizu.
Ispričavam se. Odmah se vraćam.
Moja torta umalo je stradala.
Što je to bilo?
Možda ipak nije takav kreten.
Čak mi je pripremio tortu za rođendan?
Kvragu.
Mali seronjo!
Tko te šalje?
Što si učinio našem šefu?
Čekaj.
Rezervirao sam prije mjesec dana
i prosjedio dosadan objed radi ovoga.
Zato mi prvo dopusti da kušam zalogaj.
Ne silazi.
Ali kako me mogao tako uhvatiti bez upozorenja?
Ili je bio suptilan?
Ovo je bilo blizu.
Trebala sam biti opreznija.
Sigurno sam zračila šarmom, a da nisam ni primijetila.
Dakle, prva sam žena zbog koje je osjetio nervozu?
Ni zbog koga još nisam osjetio ovakvu nervozu.
Što je ovo?
Nije moguće. Zarumenila sam se?
Lice mi se zajapurilo!
Što je ovo pobogu?
Saberi se, Do Do-hee.
Ime ti znači „gorda”.
Nije ti ovo prvi okršaj.
Postoje razne vrste smeća.
Koja ste vi vrsta?
Za recikliranje? Ostatci hrane?
Zar ne shvaćaš što se događa?
Mislim da vas ne mogu reciklirati,
a uopće ne djelujete hranjivo.
Spadate u ostali otpad.
Prebijte ga.
-Koji vrag? -Što se dogodilo?
Kamo je nestao?
Probaj ti.
NIKAD NIJE KASNO ZA VAŠU KOSU!
PODUZMITE NEŠTO PRIJE NEGO ŠTO IZGUBITE JOŠ KOSE
-Čekaj. -Samo sekundu.
Moramo ga napasti zajedno.
Kvragu. Probajmo.
Molim time-out.
O, ne!
Zanimljivo.
Brbljavi! Zombi!
Ne gurajte.
Što se ovdje događa? Što to radiš?
Zar nije očito?
Rješavam se smeća.
Ostali otpad zakapa se ili spaljuje.
Što ću s vama trojicom?
Ma daj.
Ti jedan mali…
Nemoj!
Nemoj me zaustavljati.
Toliko sam zauzeta da odavno nisam bila na spoju.
Zašto popravljam ruž za usne?
Što očekujem?
Sigurno ludim.
Vrati to unutra.
Opet?
Kako se usuđuju uništiti mi desert?
Koliko god zauzeta bila, nepristojno je otići, a ne probati…
tortu.
Zabava je gotova.
Sami ste je pojeli?
Zar ne mogu proslaviti sam?
-Ali kako ste mogli pojesti moju tortu… -Tko je rekao da je tvoja?
Zašto bi me zanimao tvoj rođendan?
Uglavnom, odlazi.
Zauzet sam razvrstavanjem otpada i ne mogu se nositi s tobom.
Bilo mi je drago.
Želim vam neugodan ostatak dana.
Još nešto.
Pokažite manire kad se idući put sretnemo.
Da netko ne pomisli da ste mi bivši.
Budi pristojnija kad za nešto moliš.
Nije bila zamolba.
U BUKSI KAKO TI JE KAD SE SAGNEŠ?
Dobro.
ISKUSTVO NAJGOREG ZATVORA NOVA PRIČA POČINJE
To sam ja!
-Mičite se! -Pazi mi na glavu.
Moja ruka.
Ma dajte!
Kako mi je gospođa Ju mogla namjestiti takvog idiota?
Jeste li provjerili tko stoji iza članka?
Kao što ste rekli, interna borba moći.
Tko je to bio?
Gospođa Noh Su-ahn, Mirae odjeća.
Nedavno je bila na reviji
i sprijateljila se sa šefom te novinske agencije.
Zašto me ne mogu ostaviti na miru kad samo želim miran život?
MIRAE GRUPA
Mirae Grupa, jedna od top deset kompanija u državi
u jeku je unutarnje borbe za prevlast.
Kraljevstvo Mirae osnovala je Svevišnja Ju,
predsjednica Ju Cheon-suk.
Zovem je gospođa Ju.
PRIJE GODINU DANA
SRETAN ROĐENDAN, MAMA
PRESJEDNICA MIRAE GRUPE, JU CHEON-SUK
Želim ti još mnogo zdravlja, mama.
Bez brige.
Nadživjet ću te.
Nadam se.
Noh Suk-min, najstariji sin gospođe Ju.
Ubogi prestolonasljednik koji dovijeka čami u majčinoj sjeni.
Piješ li i dalje kao smuk?
Trijezan sam više od deset godina.
Danas izgledaš zanosno, majko.
Kim Se-ra, snaha.
Elegantna paunica koja stalno traži pohvale.
Jesi li operirala lice?
Naravno da nisam.
Samo sam se uredila za ovu posebnu priliku.
Razmisli o tomu.
Noh Do-gyeong, sin jedinac ovog para.
Naučio je kako postati nevidljiv da bi preživio.
Mama.
Sretan rođendan, mama.
Noh Su-ahn, drugo dijete gđe Ju.
Toliko je opsjednuta Parizom da se pretvara da ondje živi.
Ljudi je zovu Parizerica.
Austin i Justin njezini su sinovi blizanci
rođeni s minutom razlike.
-Bako, sretan rođendan, -Bako, sretan rođendan.
Hrpa sranja iz cijelog svijeta.
Moj suprug nije došao jer ima rok za predaju članka.
Jako mu je žao što ne može biti ovdje.
Ali već mi je dao dar.
Time što se nije pojavio.
Su-ahnin suprug profesor je na vrhunskom fakultetu.
Zovemo ga Jednorog jer ga rijetko vidimo.
Ju Seok-hoon, nećak gospođe Ju.
Sretan rođendan, teta Cheon-suk.
Izgledaš uredno kao i uvijek.
Imam previše posla povećavajući vaš imutak.
Premda je jedini preostali Ju,
on je samo poslovni partner gospođe Ju.
Roditelji su ti još u Mongoliji ili kako se zove?
U Peruu.
-Godinu si starija, seko. -Seok-hoonov otac
-Sretan rođendan. -mlađi je brat Cheon-suk.
-Idi u mirovinu -On i supruga su hipici.
-i putuj poput nas. -Peru li se ikad?
-Ne razlikujem ih od alpaka. -Sretan rođendan.
Ako su svi pristigli, jesmo li spremni za slikanje?
Gdje je Do-hee?
Sigurno kasni.
Cijela obitelj ionako je ovdje. Slikajmo se.
Da, mama.
Nema mnogo vremena.
Zaboravite.
Neću se slikati bez Do-hee.
Oprostite! Sastanak se odužio.
Došla si.
Majka te čekala.
Kako da ne.
To mi je bila izlika da se ne slikam.
Do-hee, stani do mame.
Zašto si snuždena na ovako lijep dan?
Jasno je zašto slave što starim.
Hajde.
Barem se nasmiješi za sliku.
-Idemo, smiješak! -A ja sam Do Do-hee.
Nisam u rodu ni sa kim ovdje.
Ja sam im nešto poput virusa.
Ali ne pokazuju olako svoje zube.
Njihov smiješak je njihovo oružje.
Tko će naslijediti prijestolje Mirae grupe?
Odgovor na to pitanje značit će kraj ovog rata
i početak drugoga.
VOLITE LJUDE U SVOJOJ OKOLINI POVJERENJE VODI SREĆI
Halo?
Je li to gđica Do Do-hee?
Tko je to?
Ja sam Cha Te-jun, voditelj financijskog odjela Mirae grupe.
Zovem vas kako bih s vama podijelio važnu informaciju.
A to je?
Nećemo o tome preko telefona.
Trenutno vam samo mogu reći
da vas to može učiniti predsjednicom Mirae grupe.
Kako ste dobili moj broj?
Ova je informacija neprocjenjiva.
Molim vas razmislite i nazovite me.
Svi jedva čekaju uvući me u borbu.
Miroljubivost nije garancija očuvanja svog mira.
Doznajte raspored gđe Noh Su-ahn.
TAKO JE GOVORILA SVEVIŠNJA JU
Toliko od mene.
Vidimo se u raju.
VIP SALON
Gospođo Ju!
Jesi dobro, gospođo Ju?
Gospođo Ju…
Molim te, ne ostavljaj me, gospođo Ju.
Što to radiš?
Zašto praviš frku oko mog drijemeža?
Kamo ćeš?
Misliš da je ovo smiješno? Nemaš pojma koliko sam se uplašila.
Zašto si se uplašila?
Stara sam, uskoro ću umrijeti.
Znaš što, gospođo Ju?
Lažljivce ne puštaju u raj.
Ja sam već dobrano podmitila Boga.
Nikad ne propuštam priliku za doniranje.
Zašto ovo radiš?
Mora postojati razlog.
Iznenađenje, malo derište!
Ovo nije iznenađenje. Samo šok.
Što je tebi?
Znaš da ne slavim rođendan.
Baš zato ovo i radim.
Reci…
Kako si se osjećala kad si mislila da me više nema?
Jesu li ti sva naša sjećanja
prošla ispred očiju?
U najmanju ruku.
Bilo je kao film.
I to hororac, zahvaljujući tebi, stara vještice.
Ako sam ja vještica, ti si đavolje sjeme.
Kako možeš biti tako prgava cijeli svoj život?
Na faksu si čak pobjegla od kuće.
Zato što si se prvog dana pojavila u limuzini.
ČESTITKE DO-HEE, NAJBOLJOJ U KLASI
Čestitam, Do-hee!
Čestitam!
Hej, Do-hee?
Primi ovo, Do-hee!
Što ću s ovim?
Do-hee, uzmi ovo!
Hej!
Nisam htjela da te kinje jer si siroče.
Nisi li platila mom dečku da me ostavi?
Nije mi se sviđala njegova faca.
Znaš što je ovo, zar ne?
Neću trošiti riječi.
Ako si tražila dramu, zašto nisi išla do kraja?
Dala si mu poklon kupone umjesto čeka.
Poklon kuponi bili su više nego što je balavac zaslužio.
Zbližile smo se od tolikih svađa!
Zato ne slijedim religiju.
Ti si jedina viša instanca kojoj se klanjam.
Kako je prošao spoj?
Užasno.
Hej, ne čini istu pogrešku kao ja.
Nije sve u izgledu.
Molim? Izgled mu je jedini adut.
Zar izgleda bolje uživo?
Kao ja?
Tko je to?
Ovo je tip
s kojim sam bila na spoju.
Bračna posrednica pogrešno je navela ime hotela.
„Jeong Gu-won”?
Tko je to?
ZAKLADA SUNWOL
Redatelju, nije li osvjetljenje previše jednolično?
Prvo obriši slinu pa se pretvaraj da radiš.
Kako je Ga-young?
To ovisi o tebi.
Ti si joj motivacija, znaš to.
Što si mi rekao u fazi planiranja ove predstave?
Rekao si da me nećeš gnjaviti.
Da si siguran…
I dalje mislim da je osvjetljenje jednolično.
Malo je čudno.
Halo?
Jesam li dobila g. Jeong Gu-wona?
O čemu se radi?
Ja sam Shin Da-jeong,
tajnica gđice Do Do-hee iz kompanije Mirae F&B.
I?
Zašto je tako osoran?
Ispričavamo se što smo vas omeli pri jelu danas.
Htjeli bismo platiti vaš obrok i nudimo naknadu…
Ne treba.
Bahat je prema svima.
Ova ljubav nije potekla iz raja, nego iz pakla?
Samo tren.
-Što radiš? -Dogovaram drugi spoj.
Zaboravi.
Ne želim opet na spoj da bih te natjerala na pregled.
Vraćaj mi to!
Još sam premlada za udaju.
Imaš 28 godina, a ubrzo 30.
Prije nego se okreneš imat ćeš 40.
Želim te udati prije nego što umrem.
Nećeš ti ubrzo umrijeti.
Ako je brak tako sjajan, zašto se ti ponovno ne udaš?
Je l' da?
Ostavit ću vas da se prepirete.
Vjeruj mi, kad imaš nekoga uza sebe,
velika je razlika.
Rekla si da nikomu ne vjerujem.
Nitko nije uz mene.
U pravu si.
Nikad ne znaš tko će ti zabiti nož u leđa.
Ali imat ćeš nekoga komu ćeš dopustiti da ti zabije nož u leđa.
To znači imati nekoga uza sebe.
Nekoga koga ćeš razumjeti čak i kad ti okrene leđa.
Ja nisam Majka Tereza.
A nisi ni ti.
To si ti.
Ti si za mene ta osoba.
Sve sam pripremila.
Nađi nekoga komu bi stavila ovaj prsten.
Ne zalijeći se, gospođo Ju.
Izvoli.
Nosi oba prstena
dok ne pronađeš nekoga komu bi ga poželjela dati.
Zar tražim Pepeljugu?
Prsten je bolji od staklene cipelice.
Prošlo je više od 20 godina od smrti tvojih roditelja.
Prestani obilježavati njihovu godišnjicu smrti.
Odsad nadalje
slavi samo svoj rođendan.
Ta-da!
Neka me gospođa Ju
bocka u leđa još mnogo godina.
Računaj s tim.
Što?
Kad smo kod toga,
tvoj sljedeći spoj na slijepo…
Gđice Shin!
U gužvi sam.
Hej!
Ti mala…
Moja torta… Kvragu.
Čekaj, već ideš?
Da, ne mogu se usredotočiti.
Nisam jeo tortu nakon izvršenja ugovora.
Što te omelo?
Spoj.
Spoj?
Zar nas može otamo čuti?
S kim?
Nekom ženskom? Spavao si s njom?
Moram potpisati dokumente, zar ne?
Hrpu njih.
Hoćemo li početi?
-Naravno. Pođimo. -Pođimo.
Spavao je s njom.
Definitivno jest!
Da, razumijem.
Moram ići.
Imam raspored gđe Noh Su-ahn.
Na odmoru je u hotelu u Sokchu.
Možete otići kući.
Sama ću se odvesti tamo.
Kako god želite.
Pristajete?
Vaša riječ meni je zakon.
-Otkad to? -Oduvijek.
Veoma sam odana srca.
Razumijem.
Vas se ne može lako pročitati, zar ne?
Kad sam INFP.
Hoćemo li uzeti grickalice?
Uživajte u njima.
-Dopustite da vas odbacim. -Ne, hvala.
Zašto mi ne uzvraća poziv?
Misliš da si jedina kojoj ovo mogu prodati, Do Do-hee?
ČIŠĆENJE U TIJEKU
IZVRŠNI DIREKTOR JEOUNG GU-WON
ZAHTJEV ZA ODOBRENJE
PUTNI NALOG
Crna kava za vas?
Uskoro ću izaći.
Zar će danas stradati još jedna uboga duša?
Još jedna uboga duša dobit će glavni zgoditak.
Naravno, ali uz visoku cijenu.
Zato što vrijedi toga.
Ništa nije besplatno.
Tko je ta kučka?
Smiri se.
Zvijezda poput tebe treba paziti na izražavanje.
Je li lijepa? Mlađa od mene?
Da sam znao da ćeš biti neotesana,
pustio bih te da umreš.
Ne bih rekla.
Jedina sam ljudska suradnica koja te razumije.
Kako to misliš?
Uvrijedila si me tom izjavom.
Vas dvojicu veže ugovor.
Ali ja s njim imam pravu vezu.
Imao sam ugovor u prošlom životu.
Sad imamo istinski…
-Ali ipak te plaća. -I tebe.
-Ti si običan batler. -A ti razbibriga.
Tišina, ljudi!
Što ti je?
Ja sam Jin Ga-young, Beyoncé korejskog tradicionalnog plesa.
Došla sam ovamo
oživjeti program kazališta Sunwol usred svjetske turneje.
Ja sam Zvjezdana Jin.
Točno.
I Batman bi bio samo samotnjak u špilji da nema batlera.
-O čemu to blebećeš? -Molim?
Za mene ste oboje jednako manjkavi.
-Što? -Što?
Ti se sjećaš prošlog života.
A ti sliniš za demonom.
Ni po kojoj logici niste normalni ljudi.
Nemoj da te to povrijedi, Zvjezdana Jin.
On to namjerno radi da bi nas držao na distanci.
Kad god se sprijatelji sa smrtnicima, napuste ga.
Ja te, dakako, razumijem.
Sigurno je samotno biti besmrtan.
Razumljivo je da se nikomu nikad ne otvaraš.
Kako je to
biti besmrtan?
Iskreno?
Jednom riječju,
prilično je prokleto…
genijalno.
Savršen izgled, elokventnost, inteligencija, smisao za humor…
Živjeti dovijeka kao predator bez mane?
Genijalno!
Imam samo jednu želju.
Da ovaj mir zauvijek traje.
Budite malo produktivni.
Vi nebitna, iritantna ljudska bića.
Nikad mi ne vjerujete.
I sam je nekoć bio čovjek. Nije demon oduvijek.
Kladim se da je bio seksi i dok je bio čovjek.
Nego, tko je ona?
Ajme, moj čaj!
Već se odjavila?
Mogla sam i misliti.
Noh Su-ahn i njezini hirovi.
Nisam ovdje bila neko vrijeme.
Do-hee!
Požuri, Do-hee!
Baš mi se danas ostajalo kod kuće.
Već nas počinješ izbjegavati?
To me vrijeđa.
Zar nemaš prijatelje?
Druži se s njima.
Ne, on nema prijatelja.
Zato se trebamo družiti s njim.
Ali ne možemo ništa raditi zbog kiše.
Bez brige.
To je samo pljusak.
Brzo će stati.
Gle, kiša je stala!
-Hoćemo li natrag? Idemo! -Idemo!
Mislim na vas kamo god pošla.
Kako bih trebala živjeti?
Jeste li morali biti tako marljivi i savjesni?
Jeste li morali biti savršeni roditelji?
Danas je neobično mirno.
Nešto nije u redu.
Napokon je gotov.
Moj prokleti rođendan.
Oprostite. Jeste li tražili vozača?
-Da. -Dobro.
POLAZIŠTE: PLAŽA DONGDAE
JOŠ 17 MINUTA VAŠ VOZAČ: LEE TAE-SU
Tko vas šalje?
Pogrešno pitanje.
Trebaš se zapitati zašto.
Ne misliš?
Zar ne želiš znati zašto ćeš umrijeti?
Ju Cheon-suk je razlog
zbog kojeg ćeš umrijeti.
Gdje bi večeras mogao biti moj plijen?
Netko toliko očajan,
usamljen,
i uplašen,
da bi bez oklijevanja primio moju ruku.
Imam te.
Molim vas, pomozite…
Jeong Gu-won?
Što on radi ovdje?
Je li moguće
da su u dosluhu?
Ne, nije s njim.
Moj život čini se obavijen maglom.
Tko je prijatelj, a tko neprijatelj?
Ili su svi oko mene neprijatelji?
Ne mogu odrediti.
Kada se ne mogu osloniti
ni na koga i ni na što,
sve što mogu
jest vjerovati sebi.
Pomozi mi.
Je li ovo zamolba?
Da, molim te pomozi mi.
Dobro.
Ali prvo moraš sklopiti ugovor sa mnom.
Zar ne vidiš da ima nož?
Je li trenutak za ugovore?
Ništa nije besplatno.
U redu.
O čemu se radi?
Ima dosta točaka. Želiš li da ga sad prolazimo?
Ne pijuckamo baš čaj, zar ne?
Bilo bi suludo potpisati ugovor na neviđeno.
Kako želiš.
Dobro! Bit ću luda.
Bio bih lud da ti pomognem prije potpisa ugovora,
ali ježim se od tog tipa.
Hej.
Sjećaš se našeg dogovora?
Moram ga pustiti ako želim živjeti.
Gu-won.
Sve je to zbog tog imena, spasenje.
Nema ga.
Izvukli smo živu glavu.
Mislila sam da ću…
MOJ VOLJENI DEMON
Kakva je ovo sličica?
-„Sličica”? -Ne mogu je odlijepiti.
Tebi je sad na zapešću, ali ta tetovaža je moja.
Jesi li ti normalan?
Do Do-hee zvana Ludača.
Predsjednica Mirae grupe, gđa Ju, udomila je siroče Do Do-hee.
Ju Cheon-suk je razlog zbog kojeg ćeš umrijeti.
Sigurno ništa ne kriješ?
Ne mogu u raj, zar ne?
Bezvoljan sam, osjećam se kao druga osoba.
Nikad se nisam tako osjećao.
Hoćeš li se bez svojih moći pretvoriti u pepeo?
Vrijeme mi curi.
Što možeš bez svojih moći?
Učinit ću ono u čemu sam najbolji.
Opčinit ću ljudsko biće.
Prijevod titlova: Ksenija Švarc